	





УГОВОР  О ЈАВНОЈ НАБАВЦИ 

Закључен између:

Средње школе „Милоје Васић“ са седиштем у Великом Градишту, ул. Житни трг бр.4, ПИБ: 101364834, Матични број: 07159226, коју заступа директор Весна Новковић (у даљем тексту: наручилац)

и

Занатске радње метало-козметика Којић Сретен предузетник, Петница, Ваљево
са седиштем у Петници , улица бб , 
ПИБ:101899341,  Матични број: ____________________
кога заступа:  Предраг Којић
(у даљем тексту: понуђач), и

Основ уговора:
ЈН Број: 03/2021
Број и датум одлуке о додели уговора: 506  од  21.07.2021.
Понуда изабраног понуђача бр. 717 од  14.07.2021. године


Члан 1.
[bookmark: _GoBack]Предмет овог Уговора јесте за опремање учионица школским намештајем, у свему према понуди понуђача број 717 и спецификацији из понуде.

Члан 2.
		Понуђач се обавезује да  испоручи добра  сходно техничком опису и спецификацији са структуром цене која је саставни део понуде.


Члан 3.
	Понуђач се обавезује да испоручи добра  у року од 45 календарских дана.Дан примопредаје ће се констатовати приликом преузимања добара о чему се потписује записник о примопредаји од стране овлашћених лица обе уговорне стране.

Члан 4.
	Динамику испоруке одређује Понуђач у складу са уговореним роком.

Члан 5
	Укупна вредност добара  коју се Наручилац обавезује да плати понуђачу износи 1.476.600,00 динара, што без ПДВ-а износи 1.230.500,00 динара.
	
Члан 6.
	Наручилац се обавезује да плаћање изврши у року од 45 дана од пријема  исправно испостављене фактуре.
	У случају прекорачења рока плаћања наручилац се обавезује да плаћа Понуђачу законску затезну камату.


Члан 7.
	Понуђач се обавезује да за сваки дан закашњења у односу на уговорени рок за испоруку добара  плати Наручиоцу 0,2% од  уговорене вредности, а највише 5% од уговорене вредности.
	У случају знатног закашњења у динамици испоруке, наручилац може раскинути Уговор и захтевати накнаду штете, сходно правилима чланова 125 и 127 Закона о облигационим односима.
	Уколико наступи случај из става 2, наручилац је овлашћен да се наплати тако што ће активирати средство обезбеђења за добро извршење посла у вредности 10% уговорене вредности.

Члан 8.
	Уговор ступа на снагу потписивањем, односно уручењем средства обезбеђења  за добро извршење посла - бланко менице са меничним овлашћењем у вредности 10% уговорених радова, што износи 147.660,00 динара.
		Понуђач се обавезује да ће средство обезбеђења за добро извршење посла из става 1. овог члана предати у моменту потписивања Уговора.
		Уколико извођач не преда предметну гаранцију у року из става 2. овог члана, сматраће се да је одустао од закључења Уговора. У таквом случају, наручилац је овлашћен да закључи уговор са наредним најповољнијим понуђачем. 

Члан 9.
	Понуђач даје гаранцију за испоручена добра  у трајању од 24 месеци од дана извршене примопредаје.
	Понуђач се обавезује да у моменту примопредаје добара  наручиоцу уручи средство обезбеђења за отклањање недостатака у гарантном року - бланко меницу са меничним овлашћењем у вредности од 10% уговорене вредности без ПДВ-а, односно на износ од 147.660,00 динара, са роком важности 30 дана дужим од дана истека гарантног рока.
Члан 10.
    	 Понуђач се обавезује да ће се током испоруке добара придржавати свих у том тренутку прописаних противпандемијских мера за очување здравља корисника  и спречавање ширења вируса ЦОВИД-19 прописаних за Установе социјалне заштите са смештајем корисника.
Члан 11.
	На сва питања која нису регулисана овим уговором, примењиваће се одредбе Закона о облигационим односима и други важећи прописи који регулишу ову материју.

Члан 12.
	Овај Уговор је сачињен у 6 (шест) једнаких примерака, за сваку уговорну страну по 3  (три).

Члан 13
	У случају спора, уговорне стране уговарају надлежност Привредног суда у Пожаревцу.





ЗА ПОНУЂАЧА:								ЗА НАРУЧИОЦА:


                    								            

